ประกาศจังหวัดนครนายกประกาศจังหวัดนครนายกเรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกันขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้บั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกัน ขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบเรียบร้อยแห่งชาติที่ ๒๗/๒๕๕๙ ลงวันที่ ๑๐ มิถุนายน พุทธศักราช ๒๕๕๙ จังหวัดนครนายกโดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดพลุหรือวัตถุอื่นใดที่คล้ายคลึงกับพลุดังนี้๑. พลุหมายถึงดอกไม้เพลิงชนิดหนึ่งบรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดแล้วมีเสียงระเบิดดังคล้ายเสียงปืนโดยอนุโลมเรียกดอกไม้เพลิงอย่างอื่นที่จุดมีเสียงระเบิดดังเช่นนั้นว่าพลุ๒.ห้ามมิให้ผู้ใดจุดและปล่อย หรือกระทำการอย่างใดเพื่อให้บั้งไฟ พลุ ตะไลโคมลอยโคมไฟ โคมควัน หรือวัตถุอื่นใด ที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และได้ปฏิบัติตามหลักเกณฑ์ที่กำหนดไว้ในประกาศนี้๓. กำหนดระยะเวลาในการจุดและปล่อยหรือการกระทำการอย่างใดเพื่อให้บั้งไฟ พลุ ตะไล โคมลอย โคมไฟ โคมควันหรือวัตถุอื่นใดที่คล้ายคลึงกัน ขึ้นไปสู่อากาศ๓.๑ ห้ามการจุดและปล่อย หรือการกระทำการอย่างใดเพื่อให้บั้งไฟพลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศโดยเด็ดขาดในห้วงเวลาที่มีการเสด็จพระราชดำเนินของพระมหากษัตริย์ พระราชินีหรือพระบรมวงศานุวงศ์ ในพื้นที่จังหวัด๓.๒การจุดบั้งไฟให้สามารถกระทำได้เฉพาะวัดเขานางบวช หมู่ที่ ๕ ตำบลสาลิกา อำเภอเมืองนครนายกจังหวัดนครนายก ในห้วงเดือนหกตามปฏิทินจันทรคติไทยโดยอนุญาตให้สามารถจุดตะไลควบคู่ไปด้วยก็ได้๓.๓การจุดพลุ ตะไล โคมลอย โคมไฟ โคมควันอาจขออนุญาตจุดได้ในพิธีสำคัญเกี่ยวกับสถาบันพระมหากษัตริย์งานเฉลิมพระเกียรติของพระบรมวงศานุวงศ์ งานเทศกาล งานศพ หรืองานรื่นเริงที่จัดขึ้นเป็นประจำทุกปี๓.๔การจุดและปล่อย หรือการกระทำการอย่างใด เพื่อให้บั้งไฟ ตะไลหรือวัตถุอื่นใดที่คล้ายคลึงกันขึ้นไปสู่อากาศสามารถกระทำได้ระหว่างเวลา ๑๐.๐๐นาฬิกา ถึงเวลา ๑๖.๐๐ นาฬิกา๓.๕พลุ สามารถกระทำได้ระหว่างเวลา ๑๐.๐๐ - ๒๔.๐๐ นาฬิกา๓.๖โคมลอย โคมไฟ โคมควันสามารถกระทำได้ระหว่างเวลา ๑๐.๐๐ - ๒๐.๐๐ นาฬิกา๔. ชนิด ขนาด และจำนวน๔.๑บั้งไฟ หรือวัตถุอื่นใดที่คล้ายคลึงกันต้องผลิตจากวัสดุอุปกรณ์ที่มีน้ำหนักเบาและไม่มีส่วนผสมของโลหะ๔.๒ขนาดเส้นผ่าศูนย์กลางวงในท่อหรือวัสดุอื่นใดที่ใช้แทนท่อซึ่งใช้บรรจุเชื้อเพลิงของบั้งไฟต้องมีขนาดไม่เกิน ๓.๕ นิ้ว๔.๓ขนาดเส้นผ่าศูนย์กลางของตะไล ต้องมีขนาดไม่เกิน ๓๐ เซนติเมตร๔.๔กรณีโคมไฟ โคมลอย โคมควัน ต้องมีเส้นผ่าศูนย์กลางไม่เกิน ๖๐ ซม. และสูงไม่เกิน ๑๐๐ซม. น้ำหนักเชื้อเพลิงในการจุดต้องไม่เกิน ๓๕ กรัม โดยห้ามมีพ่วงผูกติดพลุดอกไม้ไฟ หรือสิ่งอื่นใดกับโคม๔.๕กรณีพลุต้องมีขนาดเส้นผ่าศูนย์กลางไม่เกิน ๔ นิ้ว๔.๖จำนวนในการจุดและปล่อยพลุหรือวัตถุอื่นใดที่คล้ายคลึงกับพลุขึ้นไปสู่อากาศให้มีจำนวนตามความเหมาะสมของแต่ละงานหรือแต่ละพื้นที่เป็นกรณีๆ ไป ทั้งนี้อยู่ในดุลยพินิจของนายอำเภอแห่งท้องที่พิจารณา๕.สถานที่จุดและปล่อยหรือกระทำอย่างหนึ่งอย่างใดเพื่อให้บั้งไฟ พลุ ตะไล หรือวัตถุอื่นใดที่คล้ายคลึงกันขึ้นสู่อากาศให้กระทำได้ตามที่นายอำเภอแห่งท้องที่พิจารณาอนุญาต แต่ต้องไม่อยู่ในบริเวณใกล้เคียงกับสถานีบริการน้ำมันหรือสถานพยาบาลประเภทที่รับผู้ป่วยไว้ค้างคืนในระยะ๒๐๐ เมตร๖. การอนุญาต๖.๑การยื่นขอรับใบอนุญาตและการออกใบอนุญาตให้เป็นไปตามแบบฟอร์มท้ายประกาศนี้๖.๒กรณีการจัดงานของหน่วยงานของรัฐให้เจ้าของงบประมาณเป็นผู้ยื่นเรื่องขอรับใบอนุญาต๖.๓กรณีภาคเอกชนเป็นผู้ดำเนินการให้เจ้าของพื้นที่จัดงานเป็นผู้ยื่นขอรับใบอนุญาต๖.๔ผู้รับอนุญาตต้องจัดให้มีผู้ประสานงาน ที่สามารถติดต่อได้ทางโทรศัพท์อย่างน้อย ๒คน เพื่อทำหน้าที่ในการแจ้งศูนย์ควบคุมการบินก่อนการจุดและปล่อยดังกล่าว ในวันเวลาที่ได้รับอนุญาตและให้เฝ้าติดตามการติดต่อจากศูนย์ควบคุมการบินตลอดเวลาพร้อมทั้งแจ้งให้ศูนย์ควบคุมการบินทราบเมื่อเสร็จสิ้นการจุดและปล่อยดังกล่าวแล้ว ทั้งนี้คุณสมบัติของผู้ประสานงานอย่างน้อยต้องเป็นผู้ปกครองท้องที่ ผู้บริหารหรือสมาชิกสภาองค์กรปกครองท้องถิ่นหรือข้าราชการประเภทวิชาการ ระดับปฏิบัติการ หรือเทียบเท่าขึ้นไป๗. มาตรการในการป้องกันมิให้มีการเล่นการพนัน๗.๑ห้ามจัดให้มีการพนันขันต่อในการจุดและปล่อยบั้งไฟ พลุ ตะไลหรือวัตถุอื่นใดที่คล้ายคลึงกัน๗.๒ห้ามมิให้มีการนับคะแนน การจับเวลา การขานเวลา การขานตัวเลขอื่น ๆหรือกระทำเครื่องหมาย สัญลักษณ์อื่นใด อันเป็นการบ่งชี้ถึงการบอกเวลาการขึ้นลงหรือความสูงต่ำของบั้งไฟ พลุ ตะไล หรือวัตถุอื่นใดที่คล้ายคลึงกันหรือกระทำการอื่นใดอันเป็นข้อชี้ขาดให้แพ้ชนะกัน๗.๓ห้ามจำหน่ายบัตรค่าเข้าชม หรือเรียกเก็บค่าเข้าชมในการจุดและปล่อยหรือกระทำอย่างหนึ่งอย่างใด เพื่อให้บั้งไฟ พลุ ตะไลหรือวัตถุอื่นใดที่คล้ายคลึงกันขึ้นไปสู่อากาศ หรือกระทำการอื่นใดในลักษณะแอบแฝงเพื่อเก็บค่าเข้าชม เช่น จัดให้มีการเรี่ยไรหน้างาน และแจกซองฎีกาผ้าป่าหรือการตั้งตู้รับบริจาค๘. มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๘.๑ห้ามมิให้ปิดกั้นทางสาธารณะในระหว่างที่ได้รับอนุญาตให้จุดและปล่อยหรือกระทำอย่างหนึ่งอย่างใด เพื่อให้บั้งไฟ พลุ ตะไลหรือวัตถุอื่นใดที่คล้ายคลึงกันขึ้นไปสู่อากาศ๘.๒ผู้ขออนุญาตต้องยื่นขอรับใบอนุญาตล่วงหน้าก่อนวันที่จะจุดและปล่อยดังกล่าว ไม่น้อยกว่า๑๕ วัน เพื่อให้อำเภอตรวจสอบความเหมาะสม๘.๓ผู้ได้รับอนุญาตต้องนำใบอนุญาตมาแสดงเมื่อจะจุดและปล่อย โดยติดไว้ภายในบริเวณงานให้เห็นชัดเจน ทั้งนี้ต้องประชาสัมพันธ์ให้ประชาชนในหมู่บ้านและตำบลที่จัดงานทราบไม่น้อยกว่า ๓ วันก่อนการจัดงาน๘.๔ผู้ได้รับใบอนุญาตต้องนำเลขที่ใบอนุญาตกำกับบั้งไฟ หรือตะไลหรือวัตถุอื่นใดที่คล้ายคลึงกัน แล้วแต่กรณี ไปเขียนหรือแสดงไว้บนบั้งไฟ ตะไลหรือวัตถุอื่นใดที่คล้ายคลึงกันในตำแหน่งที่บุคคลทั่วไปสามารถมองเห็นได้อย่างชัดเจนและต้องเป็นส่วนที่เหลืออยู่เมื่อบั้งไฟตะไลหรือวัตถุอื่นใดที่คล้ายคลึงกันได้ตกลงสู่พื้นโดยการเขียนหรือแสดงดังกล่าวให้ใช้สีหรือสารเคมีที่ขูดลบออกได้ยาก๘.๕บุคคลผู้จุดชนวนบั้งไฟต้องเป็นผู้ที่มีความรู้ความชำนาญในการนั้นและให้จุดชนวนบั้งไฟได้ต่อเมื่อได้รับสัญญาณความปลอดภัยจากคณะกรรมการจัดงานแล้ว๘.๖ฐานสำหรับใช้จุดและปล่อยบั้งไฟ ต้องมีความชันหรือความลาดเอียงในช่วงระหว่าง ๖๕ -๗๕ องศา๘.๗ผู้รับอนุญาตต้องจัดสถานที่จุดและปล่อยบั้งไฟ ให้มีความปลอดภัยโดยให้ผู้ชมอยู่ห่างจากฐานจุดและปล่อยบั้งไฟไม่น้อยกว่า ๑๐๐ เมตร๙. ผู้ใดกระทำการจุดและปล่อยหรือกระทำอย่างหนึ่งอย่างใดเพื่อให้บั้งไฟ พลุ ตะไลโคมลอย โคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศโดยไม่ได้รับอนุญาตหรือกระทำการดังกล่าวนอกสถานที่ที่ได้รับอนุญาตไว้หรือไม่ปฏิบัติตามประกาศนี้ต้องระวางโทษจำคุกไม่เกินสามปี หรือปรับไม่เกินหกหมื่นบาทหรือทั้งจำทั้งปรับตามข้อ ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่๑๐ มิถุนายน พ.ศ. ๒๕๕๙๑๐.แม้นายอำเภอแห่งท้องที่จะได้อนุญาตตามที่มีผู้ยื่นคำขอแล้วหากมีกรณีจำเป็นเร่งด่วนหรือมีเหตุอันสมควรเพื่อความปลอดภัยหรือเพื่อความสงบเรียบร้อยของประชาชนแล้วให้ผู้ว่าราชการจังหวัดหรือนายอำเภอแห่งท้องที่นั้นมีอำนาจสั่งให้งดหรือเลื่อนการจัดงานหรือเลื่อนการจุดและปล่อยหรือการกระทำการอย่างใดไปเป็นวันอื่นตามที่เห็นสมควรได้๑๑. ผู้ได้รับอนุญาตตามประกาศนี้ไม่ถือเป็นเหตุให้พ้นความรับผิดหากการจุดและปล่อยหรือการกระทำอย่างหนึ่งอย่างใดเพื่อให้บั้งไฟ พลุ ตะไล โคมลอยโคมไฟ โคมควัน หรือวัตถุอื่นใดที่คล้ายคลึงกันขึ้นไปสู่อากาศนั้นก่อให้เกิดความเสียหายแก่ชีวิตหรือทรัพย์สินของทางราชการหรือเอกชน๑๒.[๑]ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๓๐มีนาคม พ.ศ. ๒๕๖๐ประดิษฐ์ ยมานันท์ผู้ว่าราชการจังหวัดนครนายกพิมพ์มาดา/ภวรรณตรี/จัดทำ๒๓ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๓๓ ง/หน้า ๖๙/๑๖ พฤษภาคม ๒๕๖๐